GiliGold/VAD_KnessetCorpus huggingface dataset:
גדעון סיטרמן: מה שהיו"ר מסביר שאפשר על צורת התו וכל התהליך השמיעה של הנכים, אם כי אדוני היושב ראש, אני חייב להגיד לך שיש ריבוי של ארגוני נכים, אנחנו שומעים דעות לכאן ולכאן, אני מקווה שלנושא הזה נוכל לרכז את הקואליציה הכי רחבה בתוך ארגוני הנכים.
שמואל חיימוביץ: נמצאים פה אנשי המאבק.
זבולון אורלב: אני מציע לך מר גאנם, הואיל ולממשלה יש נציגות שוויון הזכויות, הם נמצאים בקשר עם הארגונים.
זבולון אורלב: כדאי לך להתייעץ איתם ולשאול חבר'ה, לצורך העניין הזה אנחנו צריכים נציג של הארגונים, שייעצו לנו איזה ארגון, יש לך זרוע ממשלתית שאפשר להיעזר בה.
זבולון אורלב: היינו היום צריכים לעמוד במצב שהיית אומר לי תשמע, סיימנו את עבודת המטה, החלטנו שהתו יהיה כך וכך, אני מודיע לך בעוד חודשיים יוצא המכרז, ובעוד ארבעה חודשים תהיה החלטה של ועדת המכרזים, ובעוד שישה חודשים התו החדש.
זבולון אורלב: את זה אני מבין, לוח זמנים.
זבולון אורלב: מטריחים כל כך הרבה אנשים כדי לשמוע שבחודש וחצי היתה ישיבה אחת שאגב לא החליטה כלום, החליטה שתהיה ועדה.
גאנם חמדה: החלטנו על התהליך, זה יקח זמן.
גדעון סיטרמן: מה שהנחיתי, שלא נמציא את הגלגל.
גדעון סיטרמן: אנחנו הולכים בדרך כלל בכל מה שקשור לתקנים, זה פועל כנגד האינסטינקט הטבעי.
גדעון סיטרמן: אבל אני מבקש מהפקידים לא להמציא את הגלגל.
גדעון סיטרמן: אנחנו לא מעצמה שיכולה להמציא את הגלגל, ולכן ביקשתי שנתרכז לפי התקנים האירופאים.
גדעון סיטרמן: אנחנו עושים את זה גם באגף הרכב, גם בבטיחות, אז לכן מה שמציג לך גאנם את התו האירופאי שעל בסיסו יכול להיות שצריכה להיות התאמה פה ושם למאפיינים הישראליים, אבל שהבסיס יהיה התו האירופאי ולא נמציא שום דבר מיוחד.
גדעון סיטרמן: לכן הישיבה שתתקיים במהלך השבועיים הקרובים מבוססת על להציג לארגוני הנכים וגם למר חיימוביץ אם ירצה להשתתף, אני ממליץ שתשתתף, וגם שני נציגים או שלושה של הנכים שנתרכז בתו הזה ותעירו הערות.
גדעון סיטרמן: אתם יודעים, האויב של הטוב זה הטוב מאוד, בוא נעשה את הטוב אבל נעשה.
גדעון סיטרמן: אתם יודעים זה שלב ביניים לקראת החקיקה שהוא שווה מבחינת החברה הישראלית.
גדעון סיטרמן: אם נצליח לנושא הזה להביא תקציב ממשרד האוצר כדי שהתהליך ייעשה במיידי ומהיר, אנחנו נשמח מאוד.
גדעון סיטרמן: אני אבקש את עזרתך כדי לעזור לנו להפעיל שיקול דעת גם באוצר לתקציב המיוחד, כי הם בדרך כלל אומרים למה להוציא עכשיו כסף אם יש חקיקה.
גדעון סיטרמן: אתה מכיר את הטיעונים, גם מתפקידך כשר לשעבר שהאוצר אוהב תמיד לדחות קצת ומרוויח את הזמן לפחות.
גדעון סיטרמן: אני מציע כך, שלוח הזמנים יהיה שעד סוף החודש, כלומר יולי, נשב עם מר חיימוביץ ועם נציגי הנכים, נתרכז על התו, על צורתו שיהיה מומחה התו האירופאי.
גדעון סיטרמן: אני מבקש מכם להתגמש כדי שלא נבזבז זמן על דיונים.
שמואל חיימוביץ: על דעת כולם.
זבולון אורלב: ההצעה המתגבשת היא שנאמץ את מתכונת התו האירופאי עד סוף יולי באחריות משרד התחבורה.
זבולון אורלב: תתקיים פגישת נציבות השוויון ועם נציגי הארגונים כפי שנציבות השוויון תציע למשרד התחבורה.
גדעון סיטרמן: במקביל, אני אנחה את אגף תכנון וכלכלה שלנו לתת לנו הארכה על התקציב.
גדעון סיטרמן: שהם יעבדו כדי להשיג את הסכום מהחבר'ה של האוצר.
גדעון סיטרמן: אם זה מסתדר לנו, טוב.
גדעון סיטרמן: אם לא, אני אפנה אליך באופן אישי ואגיד לך איפה הבעיה.
זבולון אורלב: ואם זה מסתדר מתי המכרז?
גדעון סיטרמן: ברגע שנסכם את זה, אז נבוא עם לוח זמנים, אני מציע שנכתוב לך מתי בישיבה הזאת נוכל לייצר תהליך של מכרז ברמת לוח זמנים.
גדעון סיטרמן: סיכום התו עם ארגוני הנכים ועם מר חיימוביץ, נציבות שיוויון, במקביל הערכה תקציבית, הערכת לוח זמנים של הוצאה למכרז.
גדעון סיטרמן: אם הכול מסתדר מבחינת תוצאות המכרז, איך שאנחנו רואים את התהליך, אפשר לגמור את זה בתוך ארבעה חודשים, בתוך תכנית עבודה של 2008, כך נדע שלפחות את התחום הזה כיסינו.
גדעון סיטרמן: מעבר לזה כפי שאמרתי, ננסה לעשות כמה מבצעי אכיפה, אם תוכל לעזור לנו בזה נודה.
גדעון סיטרמן: אם אפשר שעורכת הדין חווה ראובני תיתן לך פן נוסף בקשר להצעת החוק.
זבולון אורלב: מה התקדמנו בהצעת החוק?
חוה ראובני: בשבוע שעבר הגיעו לידיי הערות משרד המשפטים, 13 עמודים.
חוה ראובני: היום קיבלתי את ההערות המשרד לביטחון פנים.
חוה ראובני: ההערות נראות לי יחסית פשוטות וניסוחיות, אלה דברים שלא יהיה שום קושי להגיע אליהם להסכמה.
חוה ראובני: הערות משרד המשפטים, אנחנו סיכמנו שדבר ראשון ניפגש, נמפה אותם.
חוה ראובני: אני בטוחה שחלק גדול מההערות אפשר יהיה בשינויי נוסח כאלה או אחרים להגיע איתם להבנה.
חוה ראובני: בסופו של דבר חייבים להגיע להסכמה איתם, כי בלי הסכמת יועץ משפטי לממשלה, אני בכל זאת לא יכולה להעלות לוועדת שרים לחקיקה.
חוה ראובני: התקווה שלי היא שנראה קריאה ראשונה במושב החורף.
זבולון אורלב: קודם כל ממשלה יכולה להניח על שולחן הכנסת הצעת חוק גם בישיבות פגרה.
חוה ראובני: אני אומרת מושב החורף, כי אני מניחה שזה תואם גם את לוחות הזמנים שנצטרך בשביל להגיע לפרסום, להגיע להבנות, להגיע לשלב הנוסחות, ועדת שרים.
חוה ראובני: בין לבין יש לנו חגים, ויש עונה של חוק התקציב, חוק ההסדרים.
חוה ראובני: אנחנו בתוך כל זה.
זבולון אורלב: אנחנו עכשיו בתחילת יולי, אוגוסט, ספטמבר, כבר ארבעה חודשים.
חוה ראובני: אוקטובר זה גם חגים, ובדרך כלל יש גם את חוק ההסדרים.
חוה ראובני: אבל יש כאן שאלות של ניסוח, אם נוכל קודם מה טוב.
חוה ראובני: אם ועדת שרים תהיה מוכנה לאשר את זה ונהיה מוכנים קודם, בשמחה.
זבולון אורלב: כל מה שהתקדמנו מהפעם הקודמת בחודש וחצי, שהתקבלו הערות משרד המשפטים ומשרד הביטחון.
חוה ראובני: משרד המשפטים התחייב להבהיר את ההערות עד סוף יולי, והוא כמעט עמד בזה.
חוה ראובני: זו היתה ההתחייבות שלהם מול הוועדה, ולכן ממילא מתחשב בזה שאנחנו עדיין בתחילתו של יולי, אז לא היה ספק הם עשו מה שהובטח.
חוה ראובני: להגיע להסכמה על 13 עמודים של ההערות בפחות משבוע שחלף מאז שהם הגיעו, זה לא בדיוק אפשרי.
דן אורן: הם בין השאר מקדמים כל מיני חוקים חברתיים טובים.
זבולון אורלב: היית מעורב בניסוח של המסמכים?
דן אורן: אני מחליף את עורכת הדין איה דביר בגלל שהיא חולה.
זבולון אורלב: תמסור לה קודם כל רפואה שלמה.
דן אורן: איה באמת עשתה עבודה מאומצת.
דן אורן: זאת הבעיה.
דן אורן: אנחנו מנסים להתייחס בכבוד הראוי, כי מדובר פה ברפורמה מאוד רצינית.
דן אורן: אנחנו רוצים לתת לרפורמה הזאת כל סיכויי ההצלחה, אבל התזכיר חייב התייעצות רק בתוך משרד המשפטים עם כמה מומחים.
דן אורן: אני יכול להגיד מניסיון כאשר אנחנו מבשלים את השלב הזה טוב של הכנת הנוסח הכחול, לאחר מכן זה עובר די חלק במיוחד אם יש הסכמה די רחבה לגבי הצורך, לכן אנחנו נמשיך בעבודה המאומצת עם משרד התחבורה.
זבולון אורלב: גברת ראובני, משרד האוצר לא הגיב על ההסכם?
חוה ראובני: לא, דבר לא שמעתי.
חוה ראובני: מלבד משני המשרדים האלה.
זבולון אורלב: חלף הזמן מבחינה פורמלית?
חוה ראובני: זה מכבר.
שמואל חיימוביץ: אני רוצה להזכיר לעצמנו שהבעיה המרכזית זה השימוש הלא נכון מול חוק החנייה לנכים בתווים, וההנפקה הסיטונית של התווים למי שאנחנו חושבים שהם קריטריונים שייקבעו בתיקון החוק, בסופו של דבר לא יקבל תו.
שמואל חיימוביץ: לכן במאמר מוסגר אם יונפק תג, אנחנו ממליצים, התג הזה על פי החוק הקיים מראש ייאמר שהוא זמני ולא מובטח שכל מי שמקבל עכשיו ימשיך גם בעתיד על פי קריטריונים החדשים.
שמואל חיימוביץ: אם דיברנו קודם לגבי אפשרות לקבל כמה תווים על אותו - -
זבולון אורלב: לפי לוח הזמנים מר חיימוביץ, אם בראשית החורף בתחזית האופטימית יונח הכחול לקריאה ראשונה, אני מניח שהחקיקה הזאת תיקח לפחות חודשיים, אני לא יודע כמה סעיפים יש בחוק הזה, אין לי מושג.
שמואל חיימוביץ: יש לא מעט, ואני מניח גם שיהיו תגובות של כל מיני ארגוני נכים וויכוחים סביב הזכאות.
זבולון אורלב: אני מניח אפילו שלושה חודשים, אני מניח שתגיע לועדת כלכלה ואנחנו נלחץ, אז חודשיים שלושה.
זבולון אורלב: לפי לוח הזמנים של התג שהציג המנכ"ל ומר גאנם, זה פחות או יותר אותו לוח זמנים, כלומר עד שייבחר הזכיין, עד שיהיה מכרז וייבחר הזכיין ויימצא התקציב וייחתם ההסכם עם הזכיין, הזכיין גם כן צריך זמן להנפיק את זה, זה פחות או יותר לוח הזמנים.
זבולון אורלב: צריך לעקוב אחר כך בסינכרוניזציה בין החוק לבין התו החדש, אבל לפי הערכתי זה פחות או יותר בגדול אותו לוח זמנים.
שמואל חיימוביץ: לכאורה כן, אבל אם היה סעיף במכרז שאומר שברגע האחרון אפשר גם להתאים אותו לחקיקה החדשה שתהיה, אנחנו נחסוך הרבה זמן, כי אחרת המכרז יתחיל אחרי החקיקה החדשה.
שמואל חיימוביץ: אבל אני לא נכנס לעבודה של משרד התחבורה.
זבולון אורלב: מר גאנם שמע את הערתך.
זבולון אורלב: כלומר, במכרז נתחשב שיש גם הליך חקיקה.
שמואל חיימוביץ: רציתי גם לומר שאנחנו קיבלנו מעיריית צפת מידע, מאגף הפיקוח שיש אפילו ארבעה אנשים שמחזיקים בתג נכה עם מספרי רכב שונים תחת אותו שם של בן אדם, משתמשים בו זמנית, וכשבאנו ואמרנו לו תן לו דו"חות, תביא להראות לנו שבאותה שעה נעשה שימוש, הוא אמר שהוא מפחד לתת דו"חות, פשוט מפחד.
זבולון אורלב: לא ראית מה היה לראש עיריית צפת לפני יומיים?
זבולון אורלב: הרסו לו את המכונית שם, כנראה מישהו שמעורער בנפשו, גם ניסה להגיע אליו הביתה.
זבולון אורלב: למזלו של ראש העיר במקרה ממפלגתי וחבר אישי שלי, לכן התקשרתי אליו ואני יודע יותר את הפרטים.
זבולון אורלב: הוא גם ניסה אליו הביתה, רק לראש העיר יש שני חיילים בוגרי גולני וגבעתי, אז הם טיפלו בעניין עד שהמשטרה הגיעה.
שמואל חיימוביץ: הייתי מבקש, לא יודע איך עושים את זה, שאם עושים החלטה לפי הקריטריונים של התג האירופאי, גם הקריטריונים להענקת התג יהיו אותם קריטריונים זה מסובך יותר.
זבולון אורלב: נדבר בחקיקה על זה, תהיה בצוות הזה, אני מניח שהתייעצו גם אתכם.
שמואל חיימוביץ: אני רוצה להזכיר, שהיתה ועדה שהוקמה - -
זבולון אורלב: אתם לא ראיתם את תסקיר הצעת החוק?
שמואל חיימוביץ: יותר מזה, אנחנו ישבנו בוועדה שהקים מר עוזי יצחקי, סמנכ"ל משרד התחבורה שהגישה למשרד התחבורה טיוטה לשינוי החוק, על בסיס זה נעשתה עבודה במשרד התחבורה.
זבולון אורלב: אני מבין שתסקיר הצעת החוק כפי שהוצגה - -
שמואל חיימוביץ: יש בה שינויים שהערנו על זה.
חוה ראובני: זה לא אחד לאחד אותו דבר, אבל זה מסמך שהיה לעזר רב.
ישראל אבן זהב: בזמנו הקמנו פורום של כ-40 ארגוני נכים לצורך שינוי תו החנייה.
ישראל אבן זהב: אני נתמניתי כדובר שלהם, בגלל זה אתם כמעט לא רואים פה נציגי ארגוני נכים, כי פשוט יש הסכמה בינינו אנחנו הולכים למטרה משותפת.
ישראל אבן זהב: הגענו למסקנה, רוב ארגוני הנכים שתו נכה אישי הוא הטוב ביותר, ולא לתת תו לרכב, ואז זה גם יחייב את הנכה לעבור עם התו מרכב לרכב אם הוא משתמש ברכב אחר, ולא ייווצר המצב שמר סיטרמן אמר שמשתמשים עם כמה תווים.
זבולון אורלב: אז אני לוקח את תו החנייה ומשתמש בו.
שמואל חיימוביץ: תו החנייה נמצא אצלך אישית.
רונית דותן: יש מספר תעודת זהות, או תמונה או פרטים מזהים, זה לא סתם תג.
ישראל אבן זהב: איך אפשר לעשות אכיפה צריך להתייחס לזה.
זבולון אורלב: חונה רכב עם תו חנייה כזה, אתה לא יודע מי נהג בו ברכב הזה.
שמואל חיימוביץ: זה נכון.
שמואל חיימוביץ: אתה צריך לתפוס בשעת מעשה.
זבולון אורלב: אני מייעץ לכם לשקול היטב את ההצעה.
שמואל חיימוביץ: אבל בכל העולם מספר הרכב לא נמצא על התג.
שמואל חיימוביץ: זו המצאה ישראלית, והיא מטעה את כולם לחשוב שאם פקח בודק זהות בין מספר רכב לבין תג זה בסדר.
שמואל חיימוביץ: הוא לא ממשיך לבדוק האם הוא משרת באותו רגע והוא מסיע את הנכה.
זבולון אורלב: אני לא רוצה להיכנס לזה, אתם תחליטו.
ישראל אבן זהב: לנושא התקציב, אני חושב שמבצע אכיפה של משטרת ישראל של יום או יומיים יכסה את כל העלות של תווים חדשים.
זבולון אורלב: לצערי במדינה אין את חוק התקציב המשולב.
זבולון אורלב: בצד אחד נכנס תקציב לאיזשהו נושא, ובצד השני יוצא תקציב לאותו נושא.
ישראל אבן זהב: אז תעבירו לעיריות ואז תהיה להם אינטרס אישי של העירייה כי היא מקבלת את התקציב.
זבולון אורלב: זה שייך לחוק.
ישראל אבן זהב: דבר שלישי, אני רוצה לענות למר גאנם.
ישראל אבן זהב: זיוף תווי חנייה, גם צילום מבחינתי זה זיוף.
ישראל אבן זהב: רוב התווים הם מצולמים, ולא שמישהו איבד וביקש תו נוסף, יש גם כאלה אבל הרוב זה תווים מצולמים, ואז אני משתמש בתו מקורי ברכב אחד, אשתי משתמשת בצילום ברכב שלה, ולמעשה היא עבריינית.
ישראל אבן זהב: פה מגיעים עוד פעם לאכיפה.
זבולון אורלב: מר גאנם תמים, הוא חושב שכולם צדיקים.
גאנם חמדה: תאמין לי שאני לא תמים.
זבולון אורלב: גאנם, זה מטריד אותי מאוד.
זבולון אורלב: אני מסכים שאין מחקר סטטיסטי שמדובר לפחות בכפול, זאת הדעה הרווחת.
זבולון אורלב: כדאי שתיפגש עם הזרועות האוכפות גם בתל אביב, גם בירושלים ובערים הגדולות.
גאנם חמדה: נפגשתי איתם ועיקר הבעיה היא לא זיוף של תו, היא יותר שימוש של תו לא לפי הצורך.
פנינה סופר: במקרה יש לי בת שהיא נכה קשה מתאונת דרכים, ולכן אני קצת בעניין האישי.
פנינה סופר: אני לא מאמינה איך התו הזה יפתור את העניין.
פנינה סופר: הרי כשבא הפקח הנכה לא עומד ליד האוטו, הנכה כבר הלך לאיזשהו מקום, איך אפשר יהיה לבדוק בכלל אם באמת אותו נכה החנה ולא החבר שלו כמו שאמרת.
זבולון אורלב: ההנחה היא שהנכה שומר את התג צמוד אליו.
פנינה סופר: בסדר.
פנינה סופר: ואז הוא הלך לענייניו.
פנינה סופר: הוא חונה במקום שיש חנייה לנכים.
זבולון אורלב: נכון, הוא לקח את התו האישי שלו, הוא הגיע ברכב איזשהו ושם את זה והלך.
קריאה: בכל העולם זה כך.
פנינה סופר: כל העולם לא תמיד מתאים לישראל.
שמואל חיימוביץ: עשו ניסוי במשך עשרות שנים ראו שזה לא עובד.
פנינה סופר: איך זה פותר את האנשים שנפטרו?
ישראל אבן זהב: אם זה מתחלף, אם כל שנה יוחלף התג כפי שהצענו ישלחו לו בדואר.
ישראל אבן זהב: חוה ראובני למי שיש נכות קבועה לצמיתות הוא יקבל חידוש אוטומטי.
פנינה סופר: ואם אותו נכה ימות?
פנינה סופר: זה לא פותר.
פנינה סופר: לפי דעתי העניין הזה לא מבושל.
זבולון אורלב: סליחה, אני לא מנהל פה את הדיון במקום הדיונים שצריכים להתקיים במשרד התחבורה.
אורן דן: פנינה, אז תעירי לתסקיר בתוך הממשלה.
זבולון אורלב: אני מודה לך שאתה עוזר לי.
זבולון אורלב: אנשים לא יודעים את סדרי עבודת המדינה, זה לא השולחן הנכון אדוני.
שמואל חיימוביץ: אני מזמין את משטרת ישראל לעשות סיור יחד איתנו ברחוב שאנחנו נמצאים, ברחוב בית הדפוס בגבעת שאול ולעבור רכב רכב.
שמואל חיימוביץ: יש שם המון מכוניות שמציגות תג נכה.
זבולון אורלב: באיזה שעות?
שמואל חיימוביץ: בשעות העבודה.
שמואל חיימוביץ: השבוע בעקבות מידע שקיבלנו, ירדה עורכת דין מהמשרד שלנו וצילמה רכב שידוע לנו בבדיקה במשרד התחבורה שהבן אדם נפטר לפני כמה שנים והוא שם תו נכה במקום לשלם.
זבולון אורלב: אני מציע כזה דבר.
זבולון אורלב: תתקשרי למשטרה, תגידי שאני מבקש לבצע מבצע אכיפה ברחוב בית הדפוס בגבעת שאול, אני מבקש להזמין את מר חיימוביץ.
שמואל חיימוביץ: האכיפה צריכה לזהות שימוש לא תקין בתג, לא אם יש תג או אין תג או אם הוא מזויף.
זבולון אורלב: אני אנסה לשכנע אותם לעשות מבצע, וגם אזמין את נציג משרד התחבורה, אולי גם את מר גאנם.
זבולון אורלב: שלום לכולם, אני מתכבד לפתוח את הישיבה שתהיה קצרה.
זבולון אורלב: סדר היום שלנו הוא המשך דיון, דו"ח מבקר המדינה על ההתנתקות – מיגון היישובים בגזרת "עוטף עזה" החלטות ויישומן – ישיבת מעקב, וכן אפשרות להפעיל את סעיף 21 לחוות דעת מבקר המדינה על מיגון ישיבת ההסדר בשדרות.
זבולון אורלב: אני רוצה להוסיף לסדר היום אפשרות לזמן אנשים לפי חובת ההתייצבות בוועדה לפי סעיף 18(א)(ב).
זבולון אורלב: לצערי, בזימון הישיבה הזאת אנחנו נתקלים בבעיות, מספר אנשים לא הופיעו ולכן אין לי ברירה, אני כבר אומר שתהיה ישיבה נוספת כי הבעיה לא תיפתר היום.
זבולון אורלב: זולת אלוף פיקוד העורף שהתחייב בפניי להופיע על פי תאריך שאנחנו נקבע, כל יתר המוזמנים האחרים אני אבקש בסוף הישיבה להפעיל את סעיף 18, ולזמן את הנוכחים לפי סעיף 18(א)(ב) שפירושו של דבר, חובת ההופעה (צווי הבאה).
זבולון אורלב: אגב, זוהי הישיבה השנייה, ניסיתי לפתור את הבעיה בקדם ישיבה, אבל לצערי לא עלה בידינו.
זבולון אורלב: אני מנסה בישיבה הזאת לפתור את הבעיה, הבעיה לא תיפתר בישיבה הזאת ובישיבה הבאה אנחנו נזמן לפי הסעיף הזה את שר הבינוי והשיכון, נזמן את שר הביטחון או את סגן שר הביטחון, וכן נזמן את הממונה על התקציבים או מנכ"ל משרד האוצר ואת מנכ"ל משרד ראש הממשלה, אני מקווה שבפורום הזה הבעיה הזאת תיפתר.
זבולון אורלב: יש מוסד שקוראים לו ישיבת ההסדר, סעדי במרומים לא אעשה את זה מפני שאני ציוני דתי, הייתי עושה את זה לגבי כל מוסד, נלחמתי קשות עבור מכללת ספיר.
זבולון אורלב: לא יכול להיות שמוסד אחד בתוך האזור הזה שלגביו יש החלטת ממשלה לגבי רמת מיגון מסוימת נופל בן השולחנות.
זבולון אורלב: הוא לא בקטיגוריה הזאת, ולא בקטיגוריה הזאת, הוא נופל בין השולחנות.
זבולון אורלב: כמה מאות בחורים שלא באים רק ללמוד כמו במכללת ספיר, לשהות במקום חמש, שש, שבע, שמונה שעות, אלא נמצאים שם עשרים וארבע שעות, מה עוד שרובם הם חיילים או בסטטוס של שרות ללא תשלום, זה גם כן לפי דעתי סטאטוס של חיילים, או לפני גיוס.
זבולון אורלב: אבל בלי קשר, גם אם הם אזרחים הדבר הזה הוא בלתי מתקבל על הדעת.
זבולון אורלב: היות והנושא עומד על סדר היום, מיגון ישיבות ההסדר בשדרות, מר קוסטינר שמייצג את הישיבה הביא בפניי מסמך ששלחה רונית בריק ראש מדור מקלוט בפיקוד העורף לעמיגור – גיא טננבויים ולאייל פלד ועוד כל מיני, על נושא זמינות מקלטים – קריטריונים לזכאות לממ"ד.
זבולון אורלב: "בהמשך לסיכום מנכ"ל משרד הבינוי והשיכון אבקש להבהיר מה משמעה של זמינות 15 שניות: גישה למקלט מתוך המבנה, מבלי לצאת מקו הבניין.
זבולון אורלב: מרחק גישה – עד שתי קומות (לדירות בבניה רוויה)".
זבולון אורלב: אדוני המנכ"ל, אני לא בטוח שאתה אחראי לכל העניין הזה.
זבולון אורלב: אבל אתה נמצא פה, ואני משבח אותך על זה שאתה נמצא פה.
זבולון אורלב: ראית גם את המנכ"ל הקודם, את מנכ"ל משרד התחבורה שהיה כאן לפניך, יש באמת שורה של פקידות ממשלתית שראויה לכל שבח, עשה את כל המאמץ, התייצב בפני ועדות הכנסת, מוסרת את כל המידע.
זבולון אורלב: מעמידה את כל האינפורמציה הקיימת כדי שהכנסת תוכל לקבל, אני חושב שאתה אחד מהטובים שבהם, אז מקצת שבחו של אדם אומרים בפניו.
חיים פיאלקוף: אתה אומר על סמך זה אפשר לסיים את הישיבה.
חיים פיאלקוף: ...
זבולון אורלב: סליחה, אם יש דבר תורה אז תמיד צריך להפסיק, אגב, קשור למיגון.
זבולון אורלב: בראשית שנות השמונים כאשר היו התקפות הקטיושות המאוד קשות, לפני מלחמת של"ג ב-1982, הייתי אז מנהל לשכתו של שר החינוך זבולון המר זכרונו לברכה.
זבולון אורלב: רמת המקלוט שם היתה מאוד בעייתית, נסענו לצפון והיו להם שורה ארוכה של בקשות בעשרות מיליוני שקלים.
זבולון אורלב: השר המר למי שמכיר אותו אמר, אורלב תרשום הכול, רשמתי הכול.
זבולון אורלב: בסוף הישיבה אמר כל הרשימה הזאת תבוצע ואני בא בעוד חודש ימים, אורלב יקריא פריט פריט, ואני רוצה לדעת אם לא יבוצע משהו.
זבולון אורלב: המנכ"ל אז השתולל שאין כסף, זבולון המר אמר לא מעניין אותי כלום, הרשימה הזאת תבוצע ככתבה וכלשונה.
זבולון אורלב: באנו אחרי חודש, אוספים את כל המנהלים, אורלב תקריא את הרשימה.
זבולון אורלב: היו שם שבעה בתי ספר, אחד אחד, כל הרשימה בוצעה, מנהל אחר מנהל.
זבולון אורלב: ראש העיר אמר תשמע, תודה, תודה.
זבולון אורלב: עד שהגיעו למנהל אחד מבית ספר ממלכתי דתי, לא רוצה לומר את שמו יש פרוטוקול, אדם שמוכר ואומר, תשמע הכול בוצע, מחכים לתודה והוא לא אומר תודה.
זבולון אורלב: אומרים לו, יעקב מה קורה פה תגיד תודה, הוא אמר אני לא אומר תודה.
זבולון אורלב: מה זאת אומרת אתה לא אומר תודה, קראת טוב.
זבולון אורלב: הוא אמר תשמעו, ללאה היתה תחרות עם רחל על ליבו של יעקב, אחת היתה יותר יפה ואחת היתה פחות יפה, היתה תחרות ביניהם, מי תמצא יותר חן בעיני יעקב.
זבולון אורלב: את לאה הקדוש ברוך הוא בירך בבנים, ילדה את ראובן, שמעון, לוי, יהודה, מה זה יהודה, מה היא אמרה ונימקה את השם יהודה.
זבולון אורלב: אמרה הפעם אודה לה', אני אגיד תודה להקב"ה שנתן לי בן רביעי, לרחל אין כלום.
זבולון אורלב: מה כתוב בסוף הפסוק, "ותעמוד מלדת".
זבולון אורלב: אז הוא אומר תשמע, אתה אומר תודה, הכול נעצר.
זבולון אורלב: אז אני לא אומר תודה.
חיים פיאלקוף: אני אבקש להציג את העשייה של משרד השיכון במיגון בשדרות עוטף עזה.
חיים פיאלקוף: אעשה זאת בקיצור כדי לתת לוועדה עדכון באמצעות נציגי הצוות כאן ליאורה זיידמן שהיא מנהלת מינהל תחום הדסה, יוסי רזי שהוא סגן מנהל, יובל פרנקל מנכ"ל עמיגור, מוטי קלרמן שהוא מנהל מחוז שמטפל בכל ההיבטים.
חיים פיאלקוף: יש גם גורמים נוספים שלא נמצאים כאן, אייל פלד שהוא גם כן מנהל העל של הפרויקט, אבל הוא נמצא היום בפיקוד העורף.
חיים פיאלקוף: ברשותכם, אתחיל במה שאנחנו כן עושים, ואחר כך נעסוק בעניין של הישיבה שגם הוא עניין חשוב.
חיים פיאלקוף: הממשלה קיבלה החלטה בסוף פברואר השנה, ההחלטה קבעה שיש למגן 12 יישובים שמפורטים על גבי הדף, בתים בבנייה קלה וצמודת קרקע, גם בבנייה רוויה עם תקרות.
חיים פיאלקוף: סוג הממ"ד שהוגדר יחד עם פיקוד העורף מרחב מוגן דירתי משופר.
זבולון אורלב: מה זה משופר?
חיים פיאלקוף: משופר עם תקרה של במקום הממ"ד הרגיל.
זבולון אורלב: יכול לספוג גם פגיעה ישירה?
רוני איטח: כן.
חיים פיאלקוף: הכללים שנקבעו הם כללים של פיקוד העורף.
זבולון אורלב: שאלתי את פיקוד העורף.
רוני איטח: עוצר פגיעה ישירה של קאסם 2.
חיים פיאלקוף: יש מספר מקרים שלא ניתן להוסיף חדר בגלל קווי בניין וכדומה.
חיים פיאלקוף: זיהינו את הצוות שמיפה, צוות שעמיגור זיהו כ-60 יחידות דיור שלגביהן זה קצת שונה, זה פתרון פנים דירתי, לגבי יחידות אלו אנחנו מכינים מכרז.
חיים פיאלקוף: אייל פלד שהזכרתי קודם הכין עבודה רבה, הוא יושב עכשיו עם נציגי פיקוד העורף להגדיר את המפרט הטכני כדי שיהיה אפשר לפרסם את המכרז הזה.
חיים פיאלקוף: הנה כמה דוגמאות כיצד הממ"ד נראה, בשדרות זה הדמיה.
חיים פיאלקוף: (הצגת מצגת)
שלמה קוסטינר: אני רוצה רק להבין, נדמה לי שהחלטת ממשלה מתייחסת למבנים חד-קומתיים.
חיים פיאלקוף: אני אחדד.
חיים פיאלקוף: צמודת קרקע וגם בנייה רוויה עם תקרות קלות יש שני הסוגים.
חיים פיאלקוף: לפי הבדיקות שלנו מרבית הדירות הן בבנייה, צמודת קרקע יש סדר גודל של כ-150 יחידות דיור בבנייה רוויה עם גג או תקרה לא מבטון.
חיים פיאלקוף: כפי שהזכרתי, בשדרות חברת עמיגור מנהלת את הפרויקט למרות שיובל כאן, זה באמת מקצת שבחו, ביד רמה, עושה זאת בצורה ראויה לכל הערכה.
חיים פיאלקוף: במועצות האזוריות, שער הנגב, חוף אשקלון, הביצוע נעשה על ידי הרשויות עצמן, אנחנו מסייעים בתכנון ובפיקוח.
חיים פיאלקוף: העברנו את ההזמנות, לדוגמה, בשער הנגב העברנו הזמנה של כ- 100 מליון שקלים.
זבולון אורלב: במועצה אזורית שדות נגב?
חיים פיאלקוף: שדות נגב בקבוצה הזאת לפי הכללים של החלטת ממשלה של היישובים אין להם יישוב בשלב הזה.
חיים פיאלקוף: תהליך הביצוע וההפעלה לתכנון עקרוני - -
זבולון אורלב: כלומר - -
חיים פיאלקוף: מי שקבע את היישובים נמצא באמצעות פיקוד העורף על פי שיקולים מקצועיים בלבד, שהם יוכלו להרחיב.
זבולון אורלב: אדוני היה בכפר עזה?
חיים פיאלקוף: אדוני היה.
זבולון אורלב: אדוני היה פעם בסעד?
חיים פיאלקוף: היה.
חיים פיאלקוף: אחזור על הכללים, הממשלה קבעה בתוך מספר יישובים.
זבולון אורלב: פיקוד העורף אחר כך יוכל לומר לנו למה כפר עזה כן וסעד ואלומים לא.
יובל פרנקל: כפר עזה לא.
זבולון אורלב: אם כפר עזה לא, אז אין לי שאלה על סעד.
חיים פיאלקוף: כפר עזה לא.
חיים פיאלקוף: השיקולים היו בגלל מספר נפילות.
חיים פיאלקוף: אאפשר לפיקוד העורף לנמק.
חיים פיאלקוף: המשרד עסק במשך חודשים רבים לפני החלטת הממשלה בהכנת התכנון ותכנון עקרוני אחרי בדיקות כדי לזרז את הדברים.
חיים פיאלקוף: יש שבעה צוותי תכנון מכל התחומים וגם צוות על שנותן את כל ההנחיות.
חיים פיאלקוף: התכנון המפורט הושלם, המכרז שביצענו ופרסמנו לשיטת תכנון ביצוע, עד עכשיו פירסמנו 14 מכרזים, יש קבלים לחלק ניכר.
חיים פיאלקוף: אני רוצה להדגיש שיש שני מסלולים, מסלול ממשלתי שהממשלה - - -
זבולון אורלב: מסלול שני בזכותנו.
זבולון אורלב: כמה בחרו במסלול הפרטי?
יובל פרנקל: 170 מתוך כ-1,500 זכאים.
זבולון אורלב: 10% יכולים לעשות מהומות כמו 1,700.
יובל פרנקל: הם כבר עושים.
חיים פיאלקוף: אם זכרת ביצוע עצמי, אנחנו השקענו הרבה מאמצים, גם בחוברת גם בהדבקת כרזות רחוב, גם בהכנת חומר תיעודי והסברתי.
חיים פיאלקוף: חברת עמיגור העמידה מינהלת שקיבלה יותר מ-1,000 משפחות בשדרות שבאו לקבל מידע, החלק הזה עבד מאוד יפה.
חיים פיאלקוף: הקבלן צריך להשלים את התכנון המפורט של הממ"דים, ליאורה, ויוסי רזי שעוסקים על הפן ההנדסי.
זבולון אורלב: מה הסטאטוס כרגע?
חיים פיאלקוף: מייד.
חיים פיאלקוף: זרזנו תהליך גם מול מינהל מקרקעי ישראל, גם מול משרד הפנים כדי שההליך שקבעת יהיה כמה שיותר מהר.
חיים פיאלקוף: הטלנו על הקבלן את האחריות, הוא בעצם רץ.
חיים פיאלקוף: הקבלנים שזוכים במכרז רצים בין המשפחות ומחתימים את המשפחות, הם אחראים לא רק להעמיד את הקופסא, את הממ"ד עצמו, אלא גם כן להשיג את התשתיות להחזיר את המצב לקדמותו כדי שבזמן המסירה יהיה לפחות טוב כפי שהיה.
חיים פיאלקוף: עד עכשיו פרסמנו מכרזים בהיקף של 2,700 יחידות דיור ב-11 יישובים, יש מכרז אחד שאמור להיפתח היום.
חיים פיאלקוף: אנחנו צריכים להשלים בשני מכרזים שהיו לנו בעצם היתר זוכים, אנחנו נפרסם מכרזים נוספים.
חיים פיאלקוף: יש תהליך מתמיד של פיקוח של בקרה, אבל מכיוון שהביצוע חשוב מאוד העמדנו תקופה של שמונה חודשים של ביצוע של הראשונים.
חיים פיאלקוף: אנחנו מבינים שכל יום חשוב, ולכן עובדים על זה גם הצוותים.
חיים פיאלקוף: סיום ביצוע כל העבודות כולל המסירה, החזרת התשתיות וכו' לגבי המבנים האחרונים לגבי נובמבר שנה הבאה.
חיים פיאלקוף: אנחנו ממשיכים לקדם תכנון לגבי כל יתר 4,700 יחידות דיור.
חיים פיאלקוף: יש סך הכול כ-8,000 יחידות דיור בפרוייקטים שלנו כרגע כ-3,000 זה היתרה.
חיים פיאלקוף: אנחנו בעצם רוצים להיות ערוכים מבחינה תכנונית אם כאשר תתקבל החלטת ממשלה למגן יחידות דיור נוספות.
זבולון אורלב: מה זאת המפה הזאת לא הבנתי.
חיים פיאלקוף: אלה היישובים עם מספר יחידות דיור, מסיבות ביטחוניות לא רואים את הדברים.
זבולון אורלב: יש ישובים שהם לא בתכנית.
חיים פיאלקוף: יש טווחים של 4.5 ו-.
חיים פיאלקוף: היישובים שמסומנים - -
זבולון אורלב: יש יישובים מתוך ה- שהם לא בתכנית הזאת?
שלמה קוסטינר: כמו כפר עזה, אלומים, סעד.
חיים פיאלקוף: הרשימה נקבעה בהחלטת ממשלה על פי אמות מידה.
זבולון אורלב: את זה פיקוד העורף יצטרך להסביר.
חיים פיאלקוף: לגבי המדד של משרד השיכון נקבע בהחלטת הממשלה מסוף פברואר.
חיים פיאלקוף: המדד הזה מתייחס ליחידות דיור, דירות מגורים, כאשר קיבלנו פנייה בעניין הישיבה, בדקנו את הנושא, מבלי להביע עמדה לגבי הנחיצות של העניין, זה לא באחריות שלנו במסגרת החלטת ממשלה.
זבולון אורלב: איבים הוא יישוב עם סמל יישוב, או שהוא כפר נוער.
זבולון אורלב: למיטב ידיעתי כמי שהיה מנכ"ל משרד החינוך, איבים נוסד כמתקן של מינהל חברה ונוער במשרד החינוך לחינוך בלתי פורמאלי כדי לקיים שם פעילויות של תנועות הנוער, קורסים למיניהם וכדומה, ואני מבין שהוא עבר הסבה, היום עבר לסוכנות, והפך בעצם להיות כפר סטודנטים אם אינני טועה.
זבולון אורלב: אינני בטוח שהוא בכלל יישוב, אני רוצה לדעת את ההבדל למה איבים כן וישיבת ההסדר לא.
זבולון אורלב: תסביר לי למה ישיבת הסדר לא ממוגנת.
חיים פיאלקוף: שתי סיבות מבחינת משרד השיכון.
חיים פיאלקוף: הסברתי לנציגי הישיבה כולל את שלמה קוסטינר.
זבולון אורלב: לא שיכנעת אותו לכן הישיבה.
חיים פיאלקוף: בסדר גמור.
חיים פיאלקוף: בנייה חדשה – מי שהיום רוצה לבנות דירה חדשה בשדרות.
חיים פיאלקוף: על פי חוק התכנון והבנייה והתקנות, יידרש לבנות ממ"ד.
חיים פיאלקוף: המדינה אינה מממנת בנייה חדשה, לכן אם יש בנייה חדשה, גם במגורים משרד השיכון לא מטפל בזה.
חיים פיאלקוף: לפי החלטת ממשלה אנחנו מוסיפים ממ"ד לדירות מגורים בבנייה קלה, בבנייה רוויה שיש תקרה קלה, שאין בהם ממ"ד אלה אותם יישובים שהזכרתי.
חיים פיאלקוף: הישיבה עונה על הכלל של המקום מבחינת שדרות זה בסדר, אלה לא יחידות דיור מגורים לפי החלטת ממשלה.
זבולון אורלב: כלומר, אתה אומר שתי סיבות.
זבולון אורלב: סיבה אחת, לא דירות מגורים.
זבולון אורלב: סיבה שנייה, היו צריכים להישאר במחנה פליטים שלהם אז היו נותנים להם.
חיים פיאלקוף: אם כך הסיבה השנייה לא הובנה בצורה נכונה.
חיים פיאלקוף: לא הזכרתי מחנה זה או אחר.